CELEX: 52016DC0680
Language: hu
Date: 2016-10-19
Title: A 2016. ÉVI ÁLTALÁNOS KÖLTSÉGVETÉS 6. sz. KÖLTSÉGVETÉS-MÓDOSÍTÁSI TERVEZETE amely a Németországnak szóló támogatás céljából az Európai Unió Szolidaritási Alapjának igénybevételéről szóló javaslatot kíséri

EURÓPAI BIZOTTSÁG
            Brüsszel, 2016.10.19.
            COM(2016) 680 final
            A 2016. ÉVI ÁLTALÁNOS KÖLTSÉGVETÉS6. sz. KÖLTSÉGVETÉS-MÓDOSÍTÁSI TERVEZETE
            amely a Németországnak szóló támogatás céljából az Európai Unió Szolidaritási Alapjának igénybevételéről szóló javaslatot kíséri
            
               
         
         
            
               tekintettel:
            
            
               –az Európai Unió működéséről szóló szerződésre és különösen annak 314. cikkére, összefüggésben az Európai Atomenergia-közösséget létrehozó szerződéssel és különösen annak 106a. cikkével,
            
            
               –az Unió általános költségvetésére alkalmazandó pénzügyi szabályokról szóló, 2012. október 25-i 966/2012/EU, Euratom európai parlamenti és tanácsi rendeletre
                  1
                és különösen annak 41. cikkére,
            
            
               –az Európai Unió 2016-os pénzügyi évre vonatkozó, 2015. november 25-én elfogadott általános költségvetésére
                  2
               ,
            
            
               –a 2016. április 14-én elfogadott 1/2016. sz. költségvetés-módosításra
                  3
               ,
            
            
               –a 2016. július 6-án elfogadott 2/2016. sz. költségvetés-módosításra
                  4
               ,
            
            
               –a 2016. június 30-án elfogadott 3/2016. sz. költségvetés-módosítási tervezetre
                  5
               ,
            
            
               –a 2016. szeptember 30-án elfogadott 4/2016. sz. költségvetés-módosítási tervezetre
                  6
               ,
            
            
               –a 2016. október 7-én elfogadott 5/2016. sz. költségvetés-módosítási tervezetre
                  7
               ,
            
            
               Az Európai Bizottság az Európai Parlament és a Tanács elé terjeszti a 2016. évi költségvetés 6. sz. költségvetés-módosítási tervezetét.
            
            
               A SZAKASZONKÉNTI BONTÁSÚ BEVÉTELI ÉS KIADÁSI KIMUTATÁS VÁLTOZÁSAI
            
            
               A szakaszonkénti bontású bevételi és kiadási kimutatás változásai elérhetők az EUR-Lexen (
               
                  http://eur-lex.europa.eu/budget/www/index-hu.htm
               
               ). E változások angol nyelvű változata tájékoztatásul költségvetési mellékletként csatolva található.
            
            
               TARTALOMJEGYZÉK
            
            
            
               1.
                     Bevezetés
                     
            
            
               2.
                     Az Európai Unió Szolidaritási Alapjának igénybevétele
                     
            
            
               2.1. Németország – nyári árvizek
            
            
               3.
                     Finanszírozás
                     
            
            
               4.
                     Következtetés
                     
            
         
         
            
            
               1.Bevezetés
            
            
               A 2016. évre vonatkozó 6. sz. költségvetés-módosítási tervezet az Európai Unió Szolidaritási Alapjának 31 475 125 EUR összegű kötelezettségvállalási és kifizetési előirányzat formájában történő igénybevételére irányul. Az igénybevétel a Németországot sújtó árvizekhez kapcsolódik.
            
            
               2.Az Európai Unió Szolidaritási Alapjának igénybevétele
            
            
               2016. augusztus végén a Bizottság kérelmet kapott az EUSZA-ból származó pénzügyi segítségnyújtásra vonatkozóan a németországi természeti katasztrófákkal (2016. május/júniusi árvizekkel) kapcsolatban.
            
            
               A Bizottság szolgálatai az Európai Unió Szolidaritási Alapjának létrehozásáról szóló 2012/2002/EK tanácsi rendeletnek
                  8
                (a továbbiakban: a rendelet) és különösen annak 2., 3. és 4. cikkének megfelelően a kérelmet alaposan megvizsgálták.
            
            
               Az értékelés főbb elemeit az alábbiakban összegezzük.
            
            
               2.1.Németország – nyári árvizek
            
            
               (1)2016 májusában és júniusában Rottal-Inn alsó-bajorországi járását számos rövid ideig tartó, de rendkívül heves árvíz/villámárvíz sújtotta, amelyek jelentős pusztítást végeztek a köz- és a magáninfrastruktúrában, a magánházakban és a mezőgazdaságban.
            
            
               (2)Az árvíz természeti eredetű, így az EUSZA fő alkalmazási területének hatálya alá tartozik.
            
            
               (3)A Németországtól kapott kérelem 2016. augusztus 19-én, a 2016. május 28-án észlelt első károkat követő 12 hetes határidőn belül érkezett a Bizottsághoz.
            
            
               (4)Németország nem kérte előleg kifizetését.
            
            
               (5)A német hatóságok a katasztrófa okozta teljes közvetlen kárt 1 259,005 millió EUR-ra becsülték. Ez az összeg az EUSZA igénybevétele esetén Németországra 2016-ben alkalmazandó 3 312,242 millió EUR (vagyis 2011. évi árakon 3 milliárd EUR) összegű, jelentős katasztrófára vonatkozó küszöbérték 38 %-át teszi ki.
            
            
               (6)Mivel a teljes közvetlen kár nem éri el a Szolidaritási Alap igénybevétele esetén alkalmazandó, jelentős katasztrófára vonatkozó küszöbértéket, a Bizottság a rendelet 2. cikkének (3) bekezdésében foglalt „regionális katasztrófára” vonatkozó kritériumok alapján bemutatta és értékelte a kérelmet. A rendelet értelmében a „regionális katasztrófa” bármely olyan természeti katasztrófa, amely egy támogatható állam NUTS 2 szintű régiójában olyan közvetlen kárt eredményez, amelynek értéke meghaladja az adott régió GDP-jének 1,5 %-át. A német kérelem egyetlen NUTS 2 szintű régióra, mégpedig a „Niederbayern (DE22)” régióra vonatkozik. A bejelentett 1 259,005 millió EUR összegű közvetlen kár a régió GDP-jének (2014. évi adatok alapján 41 522 millió EUR) 3,03 %-át teszi ki, és így meghaladja a rendelet 2. cikkének (3) bekezdésében szereplő 1,5 %-os küszöbértéket. Németország kérelme ezért jogosult a Szolidaritási Alapból való hozzájárulásra.
            
            
               (7)A katasztrófa hatását és következményeit illetően a katasztrófa Rottal-Inn alsó-bajorországi járását érintette a legsúlyosabban. Mindenekelőtt Simbach am Inn városa veszett oda majdnem teljes mértékben június elsején. Hozzávetőleg 430 km2 területen, mintegy 5 000 háztartást sújtott az árvíz Rottal-Inn körzetében. A kérelem benyújtása idején több mint 2 000 személy még nem tudott visszatérni otthonába, átmeneti szállást kellett keresnie. A júniusi események hatása Waldkirchen város környékét (Freyung-Grafenau járás) is érintette, ahol 90 házat öntött el a víz. A helyi kórház egyes részei is használhatatlanná váltak. Az árvizek összességében több mint 47 000 főt érintettek Alsó-Bajorországban, és hét ember életét vesztette. Az események jelentős károkat okoztak a vállalkozásokban és a mezőgazdaságban. Ezenfelül bejelentést tettek az alapvető infrastruktúrát ért súlyos károkról is: közlekedési útvonalak, például vasútvonalak, helyi és közutak váltak járhatatlanná, ami súlyos közlekedési problémákhoz vezetett. A vízellátás és szennyvízgyűjtés is megszakadt, továbbá a villamosenergia-hálózatot is kár érte. Simbach am Inn városában három hétig nem működött a települési vízellátás. A számos segélyszervezet erőfeszítésein kívül több mint 12 000 főt számláló személyzetet küldtek a helyszínre, köztük a tűzoltóság megközelítőleg 5 700 tagját és 1 000 bajor rendőrtisztet.
            
            
               (8)A német hatóságok a rendelet 3. cikkének (2) bekezdése szerinti elengedhetetlen veszélyhelyzeti és helyreállítási intézkedések elszámolható költségeit 94,196 millió EUR-ra becsülték és intézkedéstípusokra bontották. A veszélyhelyzeti intézkedések költségeinek legnagyobb része (több mint 52,227 millió EUR) helyreállítási intézkedésekhez kapcsolódik a közlekedés területén. A költségek második legnagyobb része a tisztítási intézkedéseket érinti, 21,083 millió EUR összegben.
            
            
               (9)Az érintett régió az európai strukturális és beruházási alapok (esb-alapok) (2014–2020) besorolása szerint „fejlettebb régió”. A német hatóságok nem jelezték a Bizottságnak, hogy a helyreállítási intézkedésekhez forrásokat szándékoznak átcsoportosítani az európai strukturális és beruházási alapok programjaiból.
            
            
               (10)A katasztrófakockázat-megelőzésre és -kezelésre vonatkozó uniós jogszabályok végrehajtása tekintetében jelenleg nincs folyamatban kötelezettségszegési eljárás. Ezen túlmenően a német kérelem részletesen leírja a hatályban lévő megelőző intézkedéseket. 2014-ben például a Bajor Belügyi, Építésügyi és Közlekedési Minisztérium valamennyi érdekelt féllel együtt – összesen 25 millió EUR értékű beruházás formájában – egyedi beruházási programot dolgozott ki az árvízvédelem céljából, amely négy évre (2015–2018) szól. A helyi árvízriasztási és igénybevételi terveket illetően a minisztérium a polgárvédelmi hatóságok és önkormányzatok számára számos információnyújtást és képzést követően árvízriasztási és igénybevételi tervek kidolgozásáról és kibővítéséről szóló iránymutatást biztosított.
            
            
               (11)A kérelem benyújtásának idején nem folytattak Németország ellen kötelezettségszegési eljárást természeti katasztrófához kapcsolódó uniós jogszabályok tekintetében.
            
            
               (12)A német hatóságok megerősítették, hogy az elszámolható költségeknek nincs biztosítási fedezete, az általuk már azonosított 0,131 millió EUR-t kitevő összeg kivételével.
            
         
         
            
               3.Finanszírozás
            
            
               Mivel az Alap létrehozásának meghatározó oka a szolidaritás, a Bizottság azt az álláspontot képviseli, hogy az Alap támogatásait progresszív alapon kell nyújtani. Ez azt jelenti, hogy – a korábbi gyakorlatnak megfelelően – az Alap igénybevételét kiváltó „jelentős kár” küszöbértékét (azaz a 2011-es árakon számított GNI 0,6 %-a, illetve 3 milliárd EUR közül az alacsonyabbik értéket) meghaladó kárrészre magasabb támogatási intenzitást kell alkalmazni, mint a küszöbérték alatti kárrészre. A jelentős katasztrófák esetén odaítélt segély meghatározásához eddig az Alap igénybevételére szabott küszöbérték alatt a teljes közvetlen kár 2,5 %-át, a küszöbérték feletti részre pedig a teljes közvetlen kár 6 %-át használták. A regionális katasztrófák és a „szomszédos országokra” vonatkozó rendelkezés alapján elfogadott katasztrófák esetében az arány 2,5 %. Ezt az arányt alkalmazták, mivel a katasztrófa nem haladta meg a 2016-ban Németországra alkalmazandó „jelentős kár” küszöbértéket.
               
            
               A Bizottság ezért azt javasolja, hogy ezekben az esetekben is ugyanezen százalékokat alkalmazzák, valamint az alábbi támogatási összeget vegyék igénybe:
            
            
                     
                        Katasztrófa
                     
                  
                  
                     
                        Közvetlen kár
                     
                     
                        (millió EUR)
                     
                  
                  
                     
                        A támogatható intézkedések összes költsége
                     
                     
                        (millió EUR)
                     
                     
                  
                  
                     
                        Az alkalmazott regionális katasztrófa küszöbérték (millió EUR)
                     
                     
                        [a GDP 1,5 %-a] (millió EUR)
                     
                  
                  
                     
                        A közvetlen kár 2,5 %-a
                        (EUR-ban)
                     
                  
                  
                     
                        A küszöbérték feletti közvetlen kár 6 %-a
                     
                     
                  
                  
                     
                        A javasolt támogatás teljes összege
                     
                     
                     
                        (EUR-ban)
                     
                  
               
                     
                        NÉMETORSZÁG
                     
                  
                  
                     
                        1 259,005
                     
                  
                  
                     
                        94,196
                     
                  
                  
                     
                        622,8
                     
                  
                  
                     
                        31 475 125
                     
                  
                  
                     
                        ~
                     
                  
                  
                     
                        31 475 125
                     
                  
               
                     
                        ÖSSZESEN
                     
                  
                  
                     
                        31 475 125
                     
                  
               
               2016-ban ez a második javaslat az Európai Unió Szolidaritási Alapjának igénybevételéről szóló határozatra. A fent javasolt támogatás teljes összege megfelel a többéves pénzügyi keretről szóló rendeletben
                  9
                meghatározott 552 040 402 EUR (2011. évi árakon 500 millió EUR) összegű felső határnak.
            
            
               Ezenfelül – a többéves pénzügyi keretről szóló tanácsi rendelet
                  10
                10. cikkének (1) bekezdésével összhangban – mivel a 2015. évi allokációból megmaradt 541 216 080 EUR összeg, az egy évre áthozatalra kerül és 2016-ban felhasználható. Ennélfogva az Európai Unió Szolidaritási Alap igénybevételének teljes fennmaradó összege 2016 elején 1 093 256 482 EUR. A fennmaradó el nem költött összeg jelenleg 1 091 604 648 EUR az első 2016. évi igénybevételről szóló javaslatot követően (1 651 834 EUR, a görögországi Ión-szigeteket érintő földrengés).
            
            
               4.Következtetés
            
            
               A Bizottság javasolja az Európai Unió Szolidaritási Alapjának igénybevételét a Németországot érintő fentiekben ismertetett esetre vonatkozóan, valamint a 2016. évi költségvetés módosítását úgy, hogy a 13 06 01. költségvetési jogcím (Segítségnyújtás a tagállamoknak jelentős természeti katasztrófák esetén, amelyek komoly következményekkel járnak az életkörülményekre, a természeti környezetre vagy a gazdaságra) kötelezettségvállalási és kifizetési előirányzatait egyaránt megemelik 31 475 125 EUR-val.
            
            
               Mivel az Európai Unió Szolidaritási Alapja a többéves pénzügyi keretről szóló rendeletben meghatározott speciális eszköz, a megfelelő előirányzatokat a többéves pénzügyi keret megfelelő felső határain kívül kell szerepeltetni a költségvetésben.
            
         
         
            
                  
                     (1)
                  HL L 298., 2012.10.26., 1. o.
               
               
                  
                     (2)
                  HL L 48., 2016.2.24., 1. o.
               
               
                  
                     (3)
                  HL L 143., 2016.5.31., 1. o.
               
               
                  
                     (4)
                  HL L 248, 2016.9.15., 1. o.
               
               
                  
                     (5)
                  COM(2016) 227 final, 2016.6.30.
               
               
                  
                     (6)
                  COM(2016) 623., 2016.9.30.
               
               
                  
                     (7)
                  COM(2016) 660., 2016.10.7.
               
               
                  
                     (8)
                  
                  
                        A 2014. május 15-i 661/2014/EU európai parlamenti és tanácsi rendelettel (HL L 189., 2014.6.27., 143. o.) módosított, az Európai Unió Szolidaritási Alapjának létrehozásáról szóló, 2002. november 11-i 2012/2002/EK tanácsi rendelet (HL L 311., 2002.11.14., 3. o.).
                  
               
               
                  
                     (9)
                  HL L 347., 2013.12.20., 884. o.
               
               
                  
                     (10)
                  A Tanács 2013. december 2-i 1311/2013/EU, Euratom rendelete a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).